title: Santa Croch
text: Santa Croch (Santa Croche en castellano) ye un casal despoblau de la provincia de Teruel, perteneixient a lo municipio d'Albarrazín.
  
  Toponimia 
  Lo toponimo Santa Croch se relaciona con un linache de repobladors cristianos navarros traitos por Pero Ruiz d'Azagra enta l'anyo 1171.
  
  Lo suyo nombre parixe venir de lo latín CRUCE(M) con la una palatalización de la CE latina tipica de la fonetica mozarabe. En aragonés bi ha tendencia l'apocope de la -e final dando Croch, igual que en Valacroch. Agustín Ubieto Arteta documenta la variant latinizada de lo nombre Santam Croch.
  
  Cheografía 
  Ye situau entre Albarrazín y Exea d'Albarrazín, en lo termin municipal d'este primer.
  
  Historia 
  Lo sinyor d'Albarrazín Ferrando Ruiz d'Azagra lo donó a Lupo de Barea en 1189:
  
  Quan morió Lupo de Barea, en agosto de 1242 se redactó un acuerdo entre la muller, a filla y lo chóben en lo que ceden Santa Croch a lo mayestre de la Orden de Sant Chaime chunto con La Bega, Montagudiello, Villalba y posesions en a villa d'Albarrazín.
  
  L'11 de chinero de 1261 Pelai Pérez, mayestre de la Orden de Sant Chaime permutó con Anaya López, vasallo de lo infant d'Aragón las heredatz que heban estau de Lupo de Barea y Donya Sancha Pérez d'Azagra en Albarrazín y Tormón por atras de mes fertils cerca de Sevilla. Dende ixe inte la heredat de Santa Croch quedó ligada a los Heredia de pa cutio. Los Heredia poseyeban lo lugar de Gaibiel dende los sieglo XIV y bi ha muitos documentos medievals que fan referencia a la Baronía de Santa Croch y Gaibiel.
  
  Molimentos 
  I trobamos lo castiello de Santa Croch, a l'altaria de lo kilometro 24 de la carretera A-1512. Este castiello lo facioron los Heredia d'Albarrazín pa controlar l'aqüeducto romano d'Albarrazín en un contexto de barallas entre propietarios locals que empecipió en la Sierra d'Albarrazín en lo sieglo XIV, que explica que se fortificasen muitos lugars y masadas.
  
  Bibliografía 
   Juan Manuel Berges Sánchez: Los López de Heredia señores de la Baronía de Santa Croche y Gaibiel. Rehalda, 6º año 2007.
  
  Vinclos externos 
  Castiello de Santa Croch
  
  Despoblaus d'a provincia de Teruel
  Lugars d'Albarracín